**Letný žurnalistický seminár 2015**

**NETWORK SLOVAKIA** - Spoločenstvo katolíckych žurnalistov v spolupráci so **Združením kresťanských spoločenstiev mládeže** (ZKSM) organizuje letný žurnalistický seminár, ktorý ponúkne vzdelávanie (nielen) ***pre tvorcov farských časopisov***. V čase **od 12.9.** **do 14.9.** bude možné vzdelávať sa v Ružomberku na Katolíckej univerzite, Hrabovská cesta 1, po vedením skúsených lektorov v dvoch sekciách: v grafickej a v mediálnom tréningu. V popoludňajších hodinách sa spolu s inšpiratívnymi ľuďmi uskutoční diskusia o dialógu v cirkvi a prednášky na tému fotografia a štylistika vo farských časopisoch.

Poplatok za seminár je 30 €. Zároveň je možné objednať si ubytovanie a stravovanie (raňajky, obedy, večere). Prihlásiť sa je potrebné **najneskôr do 16. augusta 2015** vyplnením prihlášky a **z**aplatením poplatku na číslo účtu Networku Slovakia: **SK15 0200 0000 0013 2186 1551**. Do poznámky uveďte svoje meno a priezvisko.

Prihlášku a podrobnejšie informácie nájdete na [www.networkslovakia.sk](http://www.networkslovakia.sk) a na [www.zksm.sk](http://www.zksm.sk)